আওরঙ্গজেব আলমগীর পর এক নজর
আওরঙ্গজেব আলমগীর পর এক নজর (উর্দু: اورنگ زیب عالم گیر پر ایک نظر‎‎) ষষ্ঠ মুঘল সম্রাট আওরঙ্গজেবকে নিয়ে রচিত শিবলী নোমানীর একটি প্রবন্ধ। তিনি ১৯০৯ সালে এটি রচনা করেন। নওয়েল কেশওয়ার স্টিমপ্রেস লাহোর থেকে এটি প্রথম প্রকাশিত হয়। প্রবন্ধটিতে তিনি আওরঙ্গজেবের উপর ইংরেজ ও হিন্দুদের পক্ষ থেকে অর্পিত কিছু গুরুতর অভিযোগের জবাব দিয়েছেন। আওরঙ্গজেবের উপর অসংখ্য প্রবন্ধ ও বই রচিত হয়েছে। কিন্তু শিবলীর এই গ্রন্থটি সঠিক তথ্য নির্ভরতায় উর্দু জীবনী সাহিত্যের এক অমূল্য কীর্তি হিসেবে স্থান করে নিয়েছে।